Jabarkan Imbasan Kembali dari Senarai watak Claymore dalam bahasa melayu

Kemunculan Pertama: Jilid 3 (Manga), Episod 5 (Anime)

merupakan Claymore yang terhandal dalam generasinya, dan terkenal dengan nama gelaran  (Teresa Bersenyuman Sayup) di atas reaksinya membunuh musuh-musuh tanpa kesukaran sambil mengukirkan senyuman di bibirnya. Dia sungguh kuat sehingga jarang menggunakan tenaga Yomanya melebihi 10% dalam pertarungan. Dia sangat berhati-hati tentang jumlah yoki yang digunakannya. Teresa mengambil alih Rosemarie yang merupakan pahlawan berpangkat 1 sebelumnya; selepas diturunkan pangkatnya, Rosemarie Bangkit dan akhirnya dibunuh Teresa.

Sebagai seorang Claymore, Teresa merupakan seorang pembunuh yang kejam, tidak mengendahkan orang lain, dan hanya menolong orang kampung kerana dia diarahkan berbuat demikian, dan gemar menggerunkan penduduk setempat. Perangainya berubah selepas berjumpa dengan seorang kanak-kanak perempuan bernama Clare yang diambil sebagai tahanan dan permainan seorang Yome. Pertemuan mereka membangkitkan perasaan simpati Teresa yang telah pudar dalam dirinya.

Akhirnya, Teresa meninggalkan Clare di sebuah pekan selepas mengalahkan musuhnya di situ. Dia percaya bahawa Clare akan gembira hidup di kalangan manusia sepertinya. Namun begitu, selepas meninggalkan pekan itu, Teresa ternampak sekumpulan penjahat menceroboh masuk kawasan pekan tersebut, dia lalu terus tergesa-gesa kembali untuk menyelamatkan Clare. Selepas melihat keadaan Clare yang berlumuran darah, Teresa naik darah di atas kejadian tersebut, dan bersumpah untuk membunuh mereka yang melakukannya. Penjahat-penjahat tersebut dibunuh Teresa yang hilang kawalan dirinya, sekaligus melanggar peraturan ketat organisasinya yang telah memberi amaran supaya golongan mereka, iaitu Claymore, tidak akan sama sekali membunuh seorang manusia dalam apa jua keadaan.

Disebabkan kesalahannya membunuh ramai manusia, organisasi Claymore telah mengumumkan hukuman bunuh ke atas Teresa. Mereka menghantar lima pahlawan Claymore yang diketahui kedudukan mereka untuk menjatuhkan hukuman ini ke atasnya. Teresa berjaya mencederakan mereka dalam proses hukuman tersebut tetapi mereka tidak dibunuh. Dengan ini, Teresa terselamat daripada hukuman bunuhnya dan menyatakan bahawa Clare merupakan sebabnya untuk meneruskan kehidupan.

Claymore berpangkat 2 hingga 5; Priscilla, Ilena, Noel, dan Sophia, telah dikumpulkan untuk membunuhnya. Teresa mengalahkan mereka tanpa sedikitpun melepaskan kuasa Yomanya. Dia secara sengaja melepaskan Claymore berpangkat 3 hingga 5, tetapi mengkhuatiri Priscilla selepas mengesan potensinya untuk menjadi lebih handal daripada dirinya sendiri. Walau bagaimanapun, hubungannya dengan Clare telah melembutkan hatinya yang pada asalnya keras dan kejam, lalu melepaskan Priscilla. Dia kemudiannya meninggalkan pekan bersama-sama Clare, tetapi dikejar Priscilla yang hilang kawalan diri dan terus menyerang membabi buta. Dalam serangannya yang di luar kawalan diri, Priscilla secara tidak sengaja menggunakan tenaga Yoma dengan berlebihan, lalu Bangkit dalam proses itu, memancung kepala Teresa dan membunuh Noel dan Sophia dengan kejam. Ilena dicederakannya dengan parah.

Menurut Ilena, Teresa digelar "Teresa Bersenyuman Sayup" disebabkan senyumannya sahaja yang merupakan aset yang dimilikinya. Meskipun dia handal dari segi kelajuan, kekuatan dan ketangkasan, Claymore berkedudukan tinggi adalah lebih handal bertarung daripadanya dalam aspek-aspek tersebut. Apa yang membezakan Teresa dengan mereka adalah kelebihannya untuk mengesan aura Yoma. Apabila Yoma ataupun Claymore bergerak, mereka secara tidak langsungnya melepaskan tenaga Yoma ke bahagian-bahagian tubuh mereka yang digerakkan. Meskipun mana-mana Claymore mampu mengesan tenaga Yoma ini, hanya Teresa sahaja yang mampu mengesan di mana dan bila satu-satu Claymore atau Yoma itu menghantar tenaga Yoma ke bahagian badan mereka berserta jumlah tenaga yang dihantar mereka. Ini membolehkan Teresa untuk meramalkan pergerakan lawannya dalam pertarungan menjangkaui prestasi Claymore lain. Dia juga mempunyai jumlah tenaga Yoma yang tinggi dalam tubuh badannya. Di saat-saat sebelum kebangkitan Priscilla, Teresa mampu menghalang serangan-serangan Priscilla dengan menukar warna matanya sahaja, yakni hanya menggunakan beberapa peratus tenaga Yomanya.